**Csongrád Város Polgármesterétől M**

**Száma**: Önk/8-3/2023.

**Témafelelős:** Dr. Juhász László jegyző

***E L Ő T E R J E S Z T É S***

**Csongrád Városi Önkormányzat Képviselő-testületének**

**2023. november 30.-ai ülésére**

**Tárgy:** A köztisztviselők illetményalapjáról szóló 31/2018. (XII. 21. )önkormányzati rendelet módosítása

**Tisztelt Képviselő-testület!**

Csongrád Városi Önkormányzat Képviselő-testülete az 5/2023.(I. 27.) önkormányzati rendeletében a Csongrádi Polgármesteri Hivatal köztisztviselőinek illetményalapját 2023. január 1. napjától 75.240 Ft-ban állapította meg

Indítványozom a jelenleg érvényben lévő illetményalap **10 %-os** emelését. Ennek alapján az illetményalap **82.765 Ft-ra** módosul, melynek fedezete a 2024. évi önkormányzati költségvetésben betervezésre kerül.

Az illetményalap megemelését indokolja a minimálbér (266.800 Ft) és a garantált bérminimum (326.040 Ft) 2023. 12. 01. napjával történő emelése, a közszféra egyéb ágazataiban bekövetkezett béremelés, továbbá  a növekedő infláció hatásainak mérséklése.

Kérem az előterjesztés megtárgyalását és a rendelet-tervezet elfogadását.

Csongrád, 2023. november 22.

Bedő Tamás

polgármester

**Csongrád Városi Önkormányzat Képviselő-testületének .../.... (...) önkormányzati rendelete**

**A köztisztviselők illetményalapjáról szóló 31/2018.(XII.21.)önkormányzati rendelet módosításáról**

Csongrád Városi Önkormányzat Képviselő-testülete a Magyarország 2019. évi központi költségvetéséről szóló 2018. évi L. tv. 60. § (6) bekezdésében kapott felhatalmazás alapján, az Alaptörvény 32. cikk (1) bekezdés f) pontjában meghatározott feladatkörében eljárva a következőket rendeli el:

**1. §**

A köztisztviselők illetményalapjáról szóló 31/2018. (XII. 21.) önkormányzati rendelet 2. § (2) bekezdésében az „A Polgármesteri Hivatalnál foglalkoztatott köztisztviselők illetményalapja 75.240 Ft.” szövegrész helyébe az **„A Polgármesteri Hivatalnál foglalkoztatott köztisztviselők illetményalapja 82.765 Ft.”** szöveg lép.

**2. §**

Ez a rendelet 2024. január 1-jén lép hatályba.

Bedő Tamás sk. Dr. Juhász László sk.

polgármester jegyző

**Végső előterjesztői indokolás**

A köztisztviselői illetményalap mértékének emelését az inflációnövekedés, a minimálbér (266.800 Ft) és a garantált bérminimum (326.040 Ft) 2023. 12. 01. napjával történő emelése, valamint az ágazati bérekhez történő felzárkózás teszi indokolttá.